廟之神
作者：元稹
朝代：唐

paragraphs: 我馬煩兮釋我車，神之廟兮山之阿。
予一拜而一祝，祝予心之無涯。
涕汍瀾而零落，神寂默而無譁。
神兮，神兮。
奈神之寂默而不言何，復再拜而再祝。
鼓吾腹兮歌吾歌，歌曰。
今耶，古耶。
有耶，無耶。
福不自神耶，神不福人耶。
巫爾惑耶，稔而誅耶。
謁不得耶，終不可謁耶。
返吾駕而遵吾道，廟之木兮山之花。